b'\n_START_ARTICLE_\nNatalia (elokuva)\n_START_SECTION_\nJuoni\n_START_PARAGRAPH_\nTapahtumapaikkana on Pelkosenniemi Lapissa. Eksynyt lehm\xc3\xa4 on tullut rajan yli Neuvostoliitosta. Lehm\xc3\xa4n alkuper\xc3\xa4\xc3\xa4 ei aluksi tiedet\xc3\xa4 ja sen omistajaa etsit\xc3\xa4\xc3\xa4n kuumeisesti. Lopulta saadaan selville sen tulleen it\xc3\xa4naapurista ja ajan henkeen sopivasti se p\xc3\xa4\xc3\xa4tet\xc3\xa4\xc3\xa4n palauttaa kotimaahansa maiden v\xc3\xa4lisen yst\xc3\xa4vyyden osoittamiseksi. Lehm\xc3\xa4n l\xc3\xb6yt\xc3\xa4neet l\xc3\xa4hetet\xc3\xa4\xc3\xa4n saattamaan el\xc3\xa4int\xc3\xa4 kotiinsa tavaravaunussa. Er\xc3\xa4ist\xc3\xa4 vastoink\xc3\xa4ymisist\xc3\xa4 johtuen t\xc3\xa4m\xc3\xa4 ei tietenk\xc3\xa4\xc3\xa4n ole niin helppoa vaan sek\xc3\xa4 miehet ett\xc3\xa4 tavaravaunu seikkailevat harhateill\xc3\xa4.'